બીજી તરફ જાણે મેદાનની પરમીશન મળે કે ના મળે પણ બિન અનામત વર્ગ માટે અનામતની માંગણી અને ખેડૂતોના દેવા માફીની હાર્દિકની જીદને જોઈને આંદોલનકારીઓ પોતાની આર યા પારની લડાઈના મૂડમાં આવી ગયા હોય તેમ આખા અમદાવાદ શહેરને રપ ઓગષ્‍ટના બેનરોથી સજાવી દીધું છે. અને હાર્દિકે રપ ઓગષ્‍ટના આમરણાંત ઉપવાસનો અગીયાર દિવસનો કાર્યક્રમ જાહેર કરી આપ્‍યો છે. જેમાં હર એક દિવસ જિલ્‍લા અને તાલુકાની ટીમો ઉપવાસ આંદોલનમાં જોડાશે. તેમાં અમરેલી જિલ્‍લાને 31 ઓગષ્‍ટને શુક્રવાર ફાળવવામાં આવેલ છે. ત્‍યારે અમરેલી જિલ્‍લા ખેડૂત સમાજ પ્રમુખ વતી જિલ્‍લાના તમામ ખેડૂત ભાઈઓને આહવાન કરૂ છું કે આપણે આપણું દેવું માફ કરવા માટેના હાર્દિકનાં આમરણાંત ઉપવાસમાં આપણે પણ એક દિવસના પ્રતિક ઉપવાસમાં જોડાઈને તેમને સમર્થન આપવાનું છે. તેમ નરેશ વિરાણીની યાદીમાં જણાવાયું છે.